170 રનના ટાર્ગેટનો પીછો કરવા ઉતરેલા ઓપનર રાહલુ ત્રિપાઠી અને કેપ્ટન અજિંક્ય રહાણેએ રાજસ્થાનને જોરદાર શરૂઆત અપાવી હતી અને 4 ઓવરમાં 40 રન બનાવી લીધા હતા. 47 રનના સ્કોરે ત્રિપાઠી(20) આઉટ થયા બાદ બેટિંગમાં આવેલા સંજુ સેમસને શાનદાર અર્ધ સદી નોંધાવી હતી. તેણે રહાણે (46) સાથે બીજી વિકેટ માટે 62 રનની ભાગીદારી નોંધાવી હતી. એક સમયે લાગતુ હતું કે, રાજસ્થાન આસાનીથી ટાર્ગેટ ચેઝ કરી લેશે પણ રહાણે-સેમસન જરૂરી રનરેટ પ્રમાણે રન બનાવી શક્યા નહોતા. તેમની વિકેટો પડ્યા બાદ આવેલા હેનરિક ક્લાસેને પણ 18 બોલમાં માત્ર 18 રન જ બનાવ્યા હતા. આખરે 20 ઓવરના અંતે રાજસ્થાન 6 વિકેટ હાથમાં હોવા છતા માત્ર 144 રન બનાવી શકી હતી.